इस साल की अमरनाथ धाम यात्रा चल रही है, जो सावन पूर्णिमा 26 अगस्त रक्षाबंधन के संपन्न होगी। इस साल अमरनाथ धाम के दर्शन-पूजन के पहले दिन 1 जुलाई को मंदिर के पुजारी जब आरती पूजन के लिए पहुंचे तो उन्होंने कुछ ऐसा देखा जिसे आज तक वह कभी नहीं देख पाए थे। मंदिर के पुजारी ऐसा कह रहे हैं कि अब से पहले तक इन्होंने कभी ऐसा नजारा अमरनाथ गुफा में नहीं देखा था। पुजारी जी इस दृश्य को किसी चमत्कार से कम नहीं मान रहे हैं। आप भी जानिए क्या है…दरअसल, जब पुजारीजी पूजा के लिए हिमलिंग के पास गए तो उन्होंने देखा कि एक कबूतर हिमलिंग पर बैठा है। इस दृश्य को देखर पुजारी अतिआनंदित हुए। क्योंकि अमरनाथ गुफा में कबूतर के पीछे एक पौराणिक कथा है। माना जाता है कि अमरनाथ गुफा में भगवान शिव और देवी पार्वती कबूतर के रूप में विराजते हैं। कबूतर का पवित्र गुफा में दिखना बहुत ही शुभ माना गया है। कबूतर का दर्शन साक्षात शिवजी के दर्शन के समान माना गया है।नीलमत पुराण, शिव पुराण में एक कथा का उल्लेख मिलता है कि एक समय देवी पार्वती ने भगवान शिव से उनके गले में मुंड की माला देखकर पूछा, हे प्रभु यह मुण्ड किसके हैं और आप इन्हें धारण क्यों करते हैं? भगवान शिव ने कहा कि जितनी बार तुम जन्म लेती हो और मृत्यु को प्राप्त होती हो, उतनी बार इस मुण्ड माला में एक मुण्ड बढ़ जाता है। यह सभी मुण्ड तुम्हारे ही हैं। देवी पार्वती को यह सुनकर बड़ा आश्चर्य हुआ और उन्होंने भगवान शिव से कहा कि आप अमर हैं तो मैं अमर क्यों नहीं हूं!